Freiburg jam en la jaro de la germana reunuiĝo 1990 gastigis la Germanan Esperanto-Kongreson. Tiam ni eltrovis, ke nia Esperanto-grupo post Nurembergo kaj Munkeno estas la tria plej aĝa grupo de Germanio (kaj la plej aĝa en Baden-Virtembergo). Bedaŭrinde nia fondiĝo okazis en maltaŭga jaro, nome 1891, ĉar en tiu jaro jam fondiĝis la Munkena grupo - kvar monatojn antaŭ ni, ho ve! Ĉar tiel ni neniam havos ŝancon inviti al GEK en la jaro de nia jubileo.
#000003
Hodiaŭ, 100 jarojn post la Unua mondmilito, ĝi fariĝis pli aktuala kaj pli prema ol ni povus deziri. Pasis 25 jaroj post la kolapso de la sovetia imperio, kaj milito en Eŭropo re-fariĝis imagebla. Tion ni traktu serioze sen - tamen - neglekti la esperplenajn aspektojn. La ĉefan prelegon kontribuos Jomo Ipfelkofer, pacaktivisto el Augsburg.
#000007
Ni aparte ĝojas, ke Germana Esperanto-Junularo GEJ invitis al samtempa kaj samloka "Kreema Esperanto-KurSO", do al KEKSO en Freiburg. Junuloj povas rekte aliĝi en la paĝaro de GEJ.
#000011
Do vi vidas, ke certe valoras veni al Freiburg! Ni ĝoje atendas vian viziton!
#000013